สวัสดีค่ะ พอดีหนูท้องเสียมาสองวันแล้ว ถ่ายเหลวเป็นน้ำ กินอะไรเข้าไปก็จะแสบท้อง ไม่ทราบว่าเป็นโรคและรักษายังใงค่ะ
สวัสดีค่ะอาการท้องเสียที่เป็นฉับพลัน อาจจะเกิดได้จากสาเหตุดังต่อไปนี้ค่ะ1. การติดเชื้อไวรัสที่ระบบทางเดินอาหารและลำไส้ อาจจะทำให้อุจจาระเหลว ถ่ายหลายครั้ง อาจจะมีอาการคลื่นไส้อาเจียน หรือมีไข้ หรือปวดท้องร่วมด้วยค่ะ2. การติดเชื้อแบคทีเรีย ซึ่งอาจจะทำให้มีอาการถ่ายกลิ่นเหม็นเน่าเหม็นคาว เป็นน้ำซาวข้าว หรือมีมูกเลือด หรือมีไข้ร่วมด้วยค่ะ3. อาหารเป็นพิษ อาจจะมีอาการปวดท้อง ท้องเสีย ถ่ายเหลว และมักเป็นร่วมกับคนที่รับประทานอาหารเดียวกัน มักเป็นหลังจากรับประทานอาหารต้องสงสัยไม่นาน เป็นต้นเบื้องต้น ควรรับประทานน้ำเกลือแร่บ่อยๆ ทุกครั้งที่ถ่าย และรับประทานอาหารอ่อนๆ ย่อยง่าย เช่น ข้าวต้ม โจ๊ก และอาจจะรับประทานยากลุ่มที่ทำให้อุจจาระเป็นเนื้อมากขึ้น หรือรับประทานยาที่ช่วยปรับการย่อยอาหารหรือการบีบตัวของอาหาร เป็นต้นหากอาการไม่ดีขึ้นแนะนำให้ไปพบแพทย์ หรือตรวจอุจจาระเพิ่มเติมค่ะ